Leeus se skeidsregter sterf na wedstrydFrancois Smit, ŉ skeidsregter van die Goue Leeus Skeidsregtersvereniging, is Saterdagmiddag dood nadat hy ŉ wedstryd by die Carletonville High School beheer het. Smit, 56, is vermoedelik aan ŉ hartaanval oorlede. Hy het vroeër die dag ook by die Allen Glen High School in Weltevredenpark fluitjie geblaas. Die bestuurder van skeidsregters by die Goue Leeus, Theuns Naudé, sê Smit was ŉ toegewyde skeidsregter wat altyd beskikbaar was om te blaas, ongeag op watter vlak dit was. Smit het op die Wes-Rand gebly en laat sy vrou Lynn na.